Aukštutinė Bavarija
Aukštutinė Bavarija (vok. Oberbayern) – apygarda (vok. Bezirk), administracinė apygarda (Regierungsbezirk) Bavarijos pietryčiuose. Pietuose bei rytuose ribojasi su Austrija; šiaurės rytuose yra Žemutinė Bavarija ir Aukštutinis Pfalcas, šiaurės vakaruose – Vidurinė Frankonija, o vakaruose – Švabijos administracinė apygarda. Aukštutinės Bavarijos būstinė – Miunchenas. Po Hamburgo Aukštutinės Bavarijos regiono bendrasis vidaus produktas (1 gyventojui) yra antras pagal dydį Vokietijoje. Didžiausi miestai – Miunchenas, Ingolštatas, Rozenheimas ir Freizingas.